 Proza - : - Povestile din ciorapul tricotat al bunicii de Carmen Vintan : - Povestile din ciorapul tricotat al bunicii de Carmen Vintan"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > invoiala ... (Proza) > Alita si... (Proza) > Cheia Magica... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14127576 index.html' > Vizionari: 770 > Povestile din ciorapul tricotat al bunicii proza [ ] - - - - - - - - - - - - - - - - - - - - - - - - - de Carmen Vintan [Camy Traitly ] 2018-06-23 | | Cand am intrat in camera bunicii am gasit-o tricotand. Aceiasi ochi senini si calzi m-au intampinat cu dragoste din spatele ochelarilor cu rama maronie sprijiniti pe radacina nasului. snurul argintiu agatat in jurul bratelor ramelor se legana usor la fiecare miscare a capului. Cand ma vazu chipul i se lumina dintr-odata oferindu-mi un zambet larg. Dincolo de fereastra deschisa razele soarelui se jucau vesele, ca niste spiridusi nazdravani in gradina parfumata de flori trecand de la una, la alta. Trandafirii albi, florile preferate ale bunicii se unduiau in bataia delicata a vantului. Mie imi placeau garofitele colorate de langa gardul de lemn vopsit in alb. Parul din mijlocul gradinii cu crengile pline pana la pamant, cu bogatele poame carnoase, zemoase si dulci, parca ma imbiau sa le culeg. Abia asteptam sa ma urc pe scara sprijinita de trunchi, dar ciorapul tricotat in culori vii din poala bunicii mi-a atras atentia facandu-ma sa uit cu desavarsire de gradina. Dinauntru se ridicau in pasi cadentati, de parca o fanfara le coordona ritmul, o multime de litere. Se stransera intr-un sir lung si ordonat plutind peste salul cenusiu indreptandu-se catre umarul bunicii. Am dat sa ma apropii de ea, sa le ating cu mana. Din neatentie am calcat pe ghemul de lana al carui fir se desfasura pana in mijlocul odaii. Literele s-au oprit dintr-odata, apoi au cazut pe jos, speriate, risipindu-se pe podea, la picioarele bunicii. Am vazut-o cum le privea nelinistita cautandu-le ca pe niste copii pierduti pe sub poalele rochiei de panza, pe langa salul de lana. Ridica apoi privirea catre mine, parca voia sa ma mustre pentru gestul meu, dar ochii mei uimiti si gura uitata intredeschisa a mirare a facut-o sa zambeasca larg. Atunci si-a descoperit cel mai minunat zambet pe care il vazusem la ea. Am ras putin fortat asteptand sa-mi spuna ceva. -ia o foaie de hartie de pe dulap! imi spuse razand acum cu gura pana la urechi. intr-o clipa imi reveni in minte imaginea aceea uitata in timp, de pe vremea cand eram numai o copila si abia reuseam sa fac cateva adunari la aritmetica numarand betisoarele de plastic pe care abia le tineam cu stangacie in palmele mele mici. Cat despre cercurile si liniile scrise pe caietul de citire, abia capatau cu greutate forma corecta a cuvintelor. Atunci bunica misca cu multa pricepere andrelele lungi pana la coate tricotand litere, punandu-mi-le pe masa, inaintea mea, aranjandu-le cu grija pana ce reuseam sa umplu jumatate din foaia caietului cu scrisul meu mic, tremurat si dezordonat. De fiecare data cand plecam de la ea, temele mele erau corecte, iar notele ma faceau sa fiu mandra de mine. M-am repezit sa iau coala de hartie de pe dulap, tocmai cand acestea se ridicara de pe podea miscandu-se cu zgomot de clopotel. Pareau inca tematoare retragandu-se intr-un colt al odaii, de parca nu-si doreau sa le adun pe foaia alba. M-am oprit un moment nestiind ce sa fac. Mi-a facut semn cu capul sa ma reped si sa le prind iute. Asta am si facut, insa ele se pornira sa fuga de mine. Am inconjurat canapeaua bunicii de vreo doua ori urmarindu-le pana ce bunica a ridicat iute o mana, oprindu-le dintr-odata. in acelasi ritm cadentat pornira si se ingramadira pe coala deja mototolita din mainile mele. -Vino! imi spuse invitandu-ma sa ma asez pe canapea, langa ea. As fi vrut sa ii pun o multime de intrebari, dar ma opri cu un gest scurt. isi puse iute ochelarii despaturind cu grija hartia cu literele inca ramase in mijlocul paginii. intre timp se ordonara pe randuri, se intinsera larg pana cand cuvintele luara o forma caligrafica. si iata ce incepu sa-mi citeasca: Alin si vioara fermecata A fost odata ca niciodata un baiat pe nume Alin. Locuia cu bunicul intr-o casa modesta la poalele unui munte, in apropierea Padurii de Argint. Batranii satului spuneau ca fusese lasat de Spiridusul Padurii la poarta bunicului intr-o zi de vara cu luna plina, dar acesta nu recunoscuse niciodata ca asa se intamplase. Astazi Alin se trezise dis-de-dimineata si, pe cand se pregatea sa hraneasca orataniile din curte, auzi din departare niste pasi tarsaiti venind de pe drum pana ce se oprira in dreptul portii lor. intoarse iute capul ridicandu-se in varful picioarelor privind curios la cel ce poposise acolo sprijinit de un toiag noduros. -Sunt om bun, nu-ti fie teama! auzi glasul bland al mosneagului de dincolo de poarta zambind copilului care ramase cu gura intredeschisa si cu mana de graunte uitata in aer. Vino! Vreau sa iti daruiesc ceva! Alin isi rasuci capul catre fereastra de la bucataria din curte urmarindu-l pentru cateva clipe pe bunicul care inca mai pregatea micul dejun. Veni iute la poarta uitandu-se atent prin crapatura gardului la batranul cu parul alb, caltos si cu ochii mici, albastri, de parca se oglindeau in ei doua lacuri limpezi. Barba lunga pana la brau ii acoperea aproape in intregime buzele mici. intre timp dadu la iveala de sub haina ponosita o vioara si un arcus intinzandu-i-le peste lemnul vechi al portii. -Nu pot sa le iau, spuse Alin indepartandu-se nehotarat. Bunicul nu-mi da voie sa primesc nimic de la straini. Privi peste umar in spate parca dorindu-si ca bunicul sa-si faca aparitia si sa il scoata din incurcatura. Discul de aur al soarelui se ridica incet pe cer mangaindu-i obrajii trandafirii. Mosneagul ramase cu mana intinsa indemnandu-l sa primeasca darul. O dorinta arzatoare il impinse pe baiat sa le ia. -As vrea sa iti spun un secret, insa trebuie sa il cunosti numai tu, spuse batranul luand un aer misterios. Aceasta vioara este fermecata, mi-a fost daruita de o zana. Daca vei dezvalui cuiva acest secret va deveni una obisnuita, crezi asta? il intreba in soapta. Baiatul isi lipi mai mult fata de crapatura gardului. Numai tu poti sa scoti din lemnul asta cele mai frumoase sunete, ma intelegi? continua mosneagul la urechea baiatului. Sa nu sufli nicio vorbulita, nimanui! Nimanui, auzi? Puse un deget in dreptul buzelor in semn ca trebuia neparat sa tina acest secret. Alin incuvinta dand din cap marindu-si ochii de uimire. O invarti pe toate partile in mainile lui mici. Cand isi ridica privirea sa il intrebe cum sa le foloseasca, mosneagul disparuse. Desi era nerabdator sa ajunga cat mai repede la bunicul sa-i povesteasca cele intamplate, pasii copilului se pornira cu greutate catre mica bucatarie. Bunicul aparu tocmai atunci in fata usii. Alin ii arata vioara povestindu-i despre cel de la care primise darul asteptand sa fie mustrat, dar spre surprinderea lui bunicul porni in tacere cu pasi taraganati catre pivnita din spatele curtii adunand cateva lemne pe care le aduse si le rasturna in fata cuptorului din bucatarie, apoi se scotoci in buzunarul de la haina si scoase un pumn de dulciuri luminand privirea baiatului sarutandu-l cu zgomot pe obrajii impurpurati. Abia atunci afla Alin ca este ziua lui de nastere. isi sarbatori cei opt ani in dupa-amiaza aceea de vara in compania codrului alaturi de micile gaze si vietati ascunse sub iarba, racorindu-se cu apa de izvor, adunand frunzele de la poalele copacilor, tinand strans in bratele lui mici cadoul primit de la batranul cu barba pana la brau, intrebandu-se daca nu cumva era Spiridusul Padurii, pentru ca nu il mai vazuse pana atunci in satul lor. Zadarnic se straduise in urmatoarele zile sa faca vioara sa cante, auzea numai tipatul sunetelor scartiitoare, si, cand tocmai se hotarase sa renunte, intr-o alta zi, o privighetoare se aseza pe arcusul lui si il indemna sa cante cu ea. Caprioarele, iepurii si celelalte vietati din padure venira si i se asezara la picioare ascultand glasul dulce al viorii. Crengile copacilor se lasara pana la pamant scuturandu-si frunzele, iar cerul se insenina mai mult. De atunci venea si poposea in fiecare zi langa trunchiul aceluiasi batran copac si canta. Nu-i pasa daca il dureau talpile de la parful uscat al drumului, de la cel naclait dupa ploaie sau de la cel al spinilor care ii raneau pielea cruda. Nu-i pasa nici daca ingheta din pricina gerului si a zapezii in lungile zile de iarna. Canta mereu si mereu, cu aceeasi bucurie cu care ii raspundea si ecoul padurii. Anii trecura astfel fara sa bage de seama ca devenise un flacau cu mustacioara, ochii albastri ca cerul si parul ca spicul graului rasfirat peste umerii, si, desi plapand ca infatisare, curajul nu-l parasise niciodata. intr-o seara de septembrie bunicul se duse sa doarma si nu se mai trezise. Flacaul lua in graba vioara de pe dulap si fugi de acasa. Pana seara planse odata cu crangul. in duminica urmatoare lua decizia de a parasi satul in care crescuse. inchise cu grija poarta, apoi porni cu pasi domoli pe drumul ce ducea dincolo de munte. Dupa cateva zile in care nu mancase nimic, dormise la umbra pomilor de la marginea drumului potolindu-si setea cu apa din fantanile intalnite in cale, ajunse intr-un targ. Vanzoleala targovetilor il sperie si se ascunse dupa o caruta. Dupa un timp incepu sa cante. Acordurile tanguitoare de vioara se facura auzite pana departe adunandu-i pe toti in jurul lui. Oamenii se oprira sa-l asculte sorbindu-i fiecare sunet aruncandu-i din cand in cand cate un banut langa picioarele desculte. Cand se incheie si ultimul acord Alin deschise ochii. Ramase uimit cand ii vazu stransi pe toti in jurul lui. Dupa un timp se imprastiara la casele lor. in timp ce isi aduna banutii de pe jos preotul acestui meleag se apropie de el. - Vino cu mine! stiu ca nu ma cunosti, dar ai nevoie de mine. Flacaul urca timid in caruta strangandu-si vioara la piept. Pornira degraba pe drumul prafuit lasand in urma case cu acoperisuri portocalii, gradini cu flori si arbori de liliac si magnolie. Corpul i se misca in ritmul hurducaielii carutei, insa un zambet de speranta ii inflori in coltul buzelor. Se oprira curand in fata unei biserici. Preotul il chema inauntru si-l ruga sa astepte. Alin ramase in fata crucifixului care il reprezenta pe isus, Mantuitorul lumii. ii privi ochii tristi, indurerati de umilinta si durere. i se stranse inima. intre timp preotul se reantoarse insotit de un flacau. -El este Cosmin, fiul meu.Vei locui cu noi! spuse simplu, invitandu-l sa mearga cu acesta. Casa simpla de caramida cu trandafiri la ferestre ii reaminti lui Alin de bunicul. inauntru ii asteptau mama si sora lui Cosmin, o doamna imbracata in straie negre cu parul strans in coc si o fata uscativa ale caror plete roscate se revarsau peste umerii mici. Fata nu parea sa aiba mai mult de cincisprezece ani. Primi camera de oaspeti, cea de langa veranda si ramase acolo timp de cinci ani in care fusese indrumat sa studieze scoala de muzica din acele locuri. ... -in curand se apropie Craciunul, spuse Cosmin intr-o dimineata membrilor familiei stransi in jurul mesei la micul dejun. in parohia noastra exista datina ca cel mai bun cantaret sa deschida sarbatoarea cu un colind. il propun pe Alin, ce spuneti? -Va rog, nu incepeti cu mine! ii ruga flacaul lasand privirea in jos, cu timiditate. -Bine, continua Cosmin razand, vei canta ultimul! Ridica o mana in aer luand cu cealalta o felie de paine din cosul aflat in fata Elizei. intinse apoi untul peste paine si sorbi cu zgomot ceaiul din ceasca de ceai. Eliza ridica din sprancene stramband usor din nas. -Eu trebuie sa recit o poezie, sper sa nu ma balbai din pricina emotiilor. Domnisoara Delina va pufni cu siguranta in ras daca se va intampla asta, continua fata rasucindu-si capul, privind cand la mama ei, cand la Cosmin, miscandu-si coditele impletite. -Nu se va intampla asta, draga mea! spuse mama incurajator privind-o cu drag ridicandu-se de pe scaun cu farfuria in mana. Dupa micul dejun continuara pregatirile de Craciun, astfel ca ziua cea mare ii gasira pe toti in haine de sarbatoare. Biserica primise enoriasii bucurosi sa participe la slujba. Eliza venise alaturi de fratele ei si de Alin. Mama si cu bunica ramasera in urma. Fiecare isi ocupase locurile obisnuite. Dupa slujba o parte din cei prezenti cantara colinde, iar copiii recitara poezii. Alin se foia emotionat pe scaun trecandu-si mereu degetele prin par. Cand Eliza il anunta ca urmeaza sa cante, inima incepu sa ii bata cu putere. Ramase nemiscat cateva clipe in fata auditoriului care astepta in tacere, apoi duse vioara sub barbie. Arcusul aluneca bland peste corzi. Brusc isi reaminti momentul in care incepuse sa cante pentru prima data, acolo, in codrul copilariei lui. Acordurile viorii rasunau in biserica de parca micuta privighetoare canta cu el. Casa bunicului cu florile din fereastra, fantana de la marginea satului, campurile cu maci, covorul verde al ierbii, alunecau peste corzi aducandu-l mai aproape de ele. Cand ultimile sunete se sfarsira, toti tacura vrajiti. in cele din urma aplauzele rasunara cu bucurie in lacasul Domnului. Dintr-odata privirea lui Alin se opri pe chipul celui care ii daruise vioara. Era in spatele tuturor. Se sprijinea in acelasi toiag noduros. Flacaul ii zambi cu bucurie. Mosneagul dadu din cap aprobator, apoi rase ridicand o clipa din sprancenele stufoase si albe, de parca voia sa ii spuna: "Vezi, nu ti-am spus ca vioara este fermecata?". Lui Alin ii cazu de sub pleoape o lacrima de recunostinta care se prelinse peste obraz innodandu-se in barbie. A lasat capul in jos, dar cand l-a ridicat sa ii multumeasca, mosneagul disparuse. Dupa ce plecara cu totii la casele lor Alin se hotarase sa se intoarca in satul lui, la casa unde locuise cu bunicul. De data aceasta voia sa o ia cu el si pe Eliza, fata cea mai frumoasa de pe pamant, asa cum ii placea lui sa-i spuna. O ceru in casatorie in seara aceea de la parinti ei si facura in scurt timp o nunta simpla, dar frumoasa, la care participa tot tinutul. Se spune ca vioara fermecata a lui Alin se mai aude si astazi. Codrul poate marturisi toate acestea caci inca mai asculta glasul vrajit si minunat al viorii. Cand bunica termina de citit aceasta povestire, literele se furisara tacute pe langa coltul foii de hartie si pornira in acelasi sir catre ciorapul tricotat. Se lasara sa cada inauntru ca niste furnicute care se scufunda in adancul pamantului, pana ce ultima litera disparu din fata privirilor mele uimite. -Merele din varf sunt mult mai dulci decat celelalte, spuse parca ghicindu-mi gandurile. Promit sa nu suflu nicio vorbulita mamei tale despre asta, continua razand lasandu-se pe spate cu capul spijinit de canapea. Adormi imediat. Narile ii frematau jucause lasand aerul sa suiere discret peste buzele pline. Barbia ii mai tremura uneori, iar pleoapele se miscau incet. Am privit-o lung. -Poate ca bunica descopera acum alte povesti pe care sa le tricoteze si sa le ascunda in ciorapul fermecat, mi-am spus iesind din camera zbughind-o pe langa mama, direct in gradina. Am urcat iute treptele scarii care se sprijinea de trunchi oprindu-ma in varful copacului, chiar langa o creanga groasa lasata de greutatea poamelor carnoase si dulci. | index 'pageview'); 